laion/Wikipedia-Exotic huggingface dataset:
ზემო ბოლი

ზემო ბოლი — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში (ბოლის თემი), მდინარე ქსნის მარჯვენა მხარეს. ზღვის დონიდან 920 მ, ახალგორიდან 1 კმ, ქსნიდან (უახლოესი რკინიგზის სადგური) 32 კმ. 2002 წლის აღწერის მონაცემებით სოფელში ცხოვრობს 212 კაცი. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ქართული საბჭოთა ენციკლოპედია, ტ. 4, თბ., 1979. — გვ. 507.
ზემო ღრუ

ზემო ღრუ — სოფელი აღმოასვლეთ საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში, გდუს თემში. მდებარეობს ალევის ქედის დასავლეთ კალთაზე, მდინარე ალეურის (ქსნის მარცხენა შენაკადი) ხეობაში, ზღვის დონიდან 1170 მეტრზე. ახალგორიდან დაშორებულია 19 კილომეტრით, ქსნიდან (უახლოესი რკინიგზის სადგური) 50 კმ. 2002 წლის აღწერის მონაცემებით სოფელში ცხოვრობს 8 კაცი. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ქართული საბჭოთა ენციკლოპედია, ტ. 4, თბ., 1979. — გვ. 511. ↑ საქართველოს ადმინისტრაციულ-ტერიტორიული ერთეულები ↑ 2002 წლის მოსახლეობის აღწერის მონაცემები. დაარქივებულია ორიგინალიდან — 2012-04-19. ციტირების თარიღი: 2011-06-20.
ზოდეხი

ზოდეხი — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში (ცხრაძმის თემი), ალევის ქედის დასავლეთ კალთაზე, მდინარე ცხრაძმულის (ქსნის მარცხენა შენაკადი) ხეობაში. ზღვის დონიდან 1600 მ, ახალგორიდან 26 კმ. 2002 წლის აღწერის მონაცემებით სოფელში ცხოვრობს 5 კაცი. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ქართული საბჭოთა ენციკლოპედია, ტ. 4, თბ., 1979. — გვ. 525.
ნამარხი ყინული

ნამარხი ყინული — წარსული ეპოქიდან შემორჩენილი რელიქტური მიწისქვეშა ყინული. XIX საუკუნის დასაწყისში ნამარხ ყინულად პლეისტოცენური ასაკის განამარხებულ მყინვარებსა და თოვლნარებს მიიჩნევდნენ. ასეთი შეხედულება შეიქმნა ნამარხ ყინულში ციმბირსა და ალასკაში ნაპოვნი მამონტისა და სხვა ამოწყვეტილი ცხოველების გვამების საფუძველზე. XX საუკუნის 50-იან წლებში დადგინდა, რომ ნამარხი ყინული შეიძლება წარმოადგენდეს თანამედროვე მიწისქვეშა ყინულის ყველა გენეტური ტიპის ანალოგს; ნამარხი ყინულის დიდი ნაწილი იქმნება ყინვანაბზარ ნაპრალებში წყლის გაყინვის შედეგად. ნამარხი ყინული გავრცელებულია მრავალწლოვანმზრალ ზონებში, უმეტესწილად, ჩრდილო-აღმოსავლეთ ციმბირის ტერიტორიაზე, სადაც ხშირად წარმოდგენილია ზღვის სანაპირო ჩამონაქცევებზე. ნამარხი ყინულის წარმოშობა და ასაკი სხვადასხვაგვარია. მეტად გავრცელებულია გაყინული წყლიდან მრავალწლოვანმზრალი გრუნტების წყებებში, რომელიც ყალიბდება ნაპრალებში სოლების, ვიწრო ღეროების, აგრეთვე ლინზებისა და ბელტური ძარღვების სახით. მათი ჩამოყალიბება მიდის უფრო შორს დანალექი ქანების დაშრევებასთან ერთად, მაგალითად ჭალებზე, ან უკვე მზრალი გრუნტების წარმოქმნის შემდეგ. ასეთი ყინულები ზოგიერთ მკვეთრად კონტინენტურ რაიონებში იკავებს ნიადაგგრუნტის პირველი 10 მ-ის მოცულობის 70–80 %-ს. ტერმინი გამოიყენებოდა XIX საუკუნესა და XX საუკუნის დასაწყისში ციმბირში, კანადასა და ალასკაზე მომუშავე მკვლევრების მიერ. ამჟამად ტერმინი მოძველებულია. ↑ Ископаемый лёд | Большая советская энциклопедия ↑ Словарь по гидрогеологии и инженерной геологии. — М.: Гостоптехиздат. 1961. ↑ Ископаемый лёд | Географический словарь ↑ Гляциологический словарь / Под ред В. М. Котлякова. — Л.: Гидрометеоиздат, 1984. — 528 с.
კარკალი

კარკალი, კარკნალი — ლოდნარი, რომლითაც მოფენილია მობრტყელებული მწვერვალები ალპურ სარტყელში. წარმოიქმნება ქანების ყინვისმიერი გამოფიტვის შედეგად. კარკალი ზოგჯერ მთის კალთებზეც ეშვება და გრავიტაციული ძალით შეუმჩნევლად მიცოცავს ეროზიულ ღარტაფებში. კარკალი პერიგლაციალური რელიეფის ფორმებია. წარმოადგენს ალპური ზონის ფორმებს. კარკალებით საქართველოს არაერთი მწვერვალია მოფენილი. ფართოდ გვხვდება ჯავახეთისა და სამსრის ქედებზე. კარკალის კარგ მაგალითს გვაწვდის მწვერვალი თავკვეთილი (სამხრეთი საქართველო). ქართული საბჭოთა ენციკლოპედია, ტ. 5, თბ., 1980. — გვ. 407.
ჩესკი-კრუმლოვი

ჩესკი-კრუმლოვი (ჩეხ. Český Krumlov) — პატარა ქალაქი ჩეხეთში, სამხრეთ ბოჰემიის რეგიონში. ცნობილია თავის დახვეწილი არქიტექტურითა და ხელოვნებით, რომელიც ძველ, ისტორიულ, ჩესკი-კრუმლოვის ციხესიმაგრის ქალაქს მიეკუთვნება. 1992 წლიდან, ქალაქის ძველი ნაწილი პრაღის ციხესიმაგრეების რაიონთან ერთად შესულია იუნესკოს მსოფლიო მემკვიდრეობის ძეგლთა სიაში. ქალაქისა და ციხესიმაგრის მშენებლობა XIII საუკუნეში დაიწყო მდინარე ვლტავის სანაპიროზე, იმ ადგილას, რომელიც ბოჰემიის მნიშვნელოვან სავაჭრო გზებს უყრიდა თავს. 1302 წლისთვის, ქალაქიც და ციხესიმაგრეც დიდებულებს — როზენბერგის ოჯახს ეკუთვნოდა. 1602 წელს ის საღვთო რომის იმპერატორმა რუდოლფ II-მ იყიდა და თავის ვაჟს გადასცა. იმპერატორმა ფერდინანდ II-მ კი ის ეგენბერგების ოჯახს გადასცა. 1719 წლიდან 1945 წლამდე ციხესიმაგრე შვარცენბერგების ოჯახს ეკუთვნოდა. ციხისა და ძველი ქალაქის არქიტექტურის უდიდესი ნაწილი XIV-XVII საუკუნეებს მიეკუთვნება. ქალაქის სტრუქტურა მთლიანად გოტიკურ, რენესანსულ ან ბაროკოს სტილშია გადაწყვეტილი. მსოფლიო მემკვიდრეობის ძეგლების სია ევროპაში ჩეხეთის ქალაქების სია ოფიციალური საიტი Český Krumlov's Common Licensed Photos დაარქივებული 2011-07-22 საიტზე Wayback Machine. ქალაქის ისტორია (ჩეხური) Official pages of the State Castle Český Krumlov დაარქივებული 2016-03-06 საიტზე Wayback Machine. State Castle Český Krumlov Museum on the local passion play and other items International Music Festival Český Krumlov Shuttle bus transportation virtual show ↑ 1.00 1.01 1.02 1.03 1.04 1.05 1.06 1.07 1.08 1.09 Czech location identification system — Czech Office of Surveying and Cadastre. <a href="https://wikidata.org/wiki/Track:Q11379528"></a><a href="https://wikidata.org/wiki/Track:Q24023889"></a> ↑ Deník — Vltava Labe Media, 2022. <a href="https://wikidata.org/wiki/Track:Q11863361"></a><a href="https://wikidata.org/wiki/Track:Q11157847"></a>
წმინდა იოანე ნეპომუკელის ეკლესია

წმინდა იოანე ნეპომუკელის პილიგრიმული ეკლესია — სალოცავი ჩეხეთის ქალაქ ჟდარ-ნად-საზავოუში, ბოჰემიისა და მორავიის საზღვრის სიახლოვეს. წარმოადგენს მოხეტიალე ბოჰემიელი არქიტექტორის იან სანტინის უკანასკნელ შედევრს. სანტინი ბორომინისეულ ბაროკოსა და გოტიკურ ელემენტებს ერთმანეთის კომბინაციაში აკეთებდა, როგორც კონსტრუქციაში, ისე დეკორირებაში. 1719 წელს, როდესაც რომანულ-კათოლიკურმა ეკლესიამ წმინდა იოანე ნაპომუკელის ენა უხრწნელად გამოაცხადა, მომავალი წმინდანის ადრეული აღზრდის ადგილას ეკლესიის მშენებლობა დაიწყო. 1720 წელს წმინდა იოანე წმინდანად შერაცხეს და ეკლესია სწორედ მის სახელზე აიგო. მშენებლობამ 1727 წლამდე გასტანა. ნახევარი საუკუნის შემდეგ, სერიოზულმა ხანძარმა ეკლესია მნიშვნელოვნად დააზიანა, რის გამოც შეიცვალა სახურავი. ეკლესია გამოირჩევა თავად სანტინის მიერ დახაზული ავეჯის სიმრავლით, რომლებიც კომპლექსური სომბოლიზმით გამოირჩევიან, რაც ასე უჩვეული იყო იმ დროისთვის. 1994 წელს, ეკლესია იუნესკომ მსოფლიო მემკვიდრეობის სიაში შეიტანა. მსოფლიო მემკვიდრეობის ძეგლების სია ევროპაში ვიკისაწყობში არის გვერდი თემაზე: წმინდა იოანე ნეპომუკელის ეკლესია ოფიციალური საიტი დაარქივებული 2012-02-06 საიტზე Wayback Machine.
ისლანდიური სახელი

ისლანდიური სახელი შედგება: სახელისგან, მამის სახელისგან (პატრონიმი) და ზოგჯერ გვარის კრებულისგან. ტრადიციული ისლანდიური სახელის მახასიათებელია (საკუთარ სახელთან ერთად) პატრონიმის გამოყენება და ძალიან იშვიათად გვარის გამოყენება. ისლანდიელების უმრავლესობას (აგრეთვე უცხოელებს, რომლებმაც მიიღეს ისლანდიის მოქალაქეობა) აქვთ მხოლოდ სახელი და პატრონიმი. ადამიანის მიმართვის ან ხსენების დროს გამოიყენება მხოლოდ სახელი, იმისდა მიუხედავად მიმართავენ თუ არა საუბრისას მოცემულ ადამიანს „თქვენობით“ ან „შენობით“. პატრონიმი თავის მხრივ წარმოადგენს რთულ კონსტრუქციას, შედგება მამის სახელისგან ნათესაობით ბრუნვაში და სიტყვისგან „შვილი" (ისლ. son) — კაცებისათვის — ან „ქალიშვილი" (ისლ. dóttir) — ქალებისათვის. მაგალითად: ლეიფურ ერიქსონი (ისლ. Leifur Eiriksson), სნორი სტურლუსონი (ისლ. Snorri Sturluson) და ჰალბერა სორდარსდოტირი (ისლ. Hallbera Þórðardóttir). ზოგჯერ პატრონიმის ნაცვლად გამოიყენება მატრონიმი — დედის სახელისაგან წარმოებული ფსევდონომი, ან ორივე ერთად, მაგალითად: დაგურ ბერგტურსონ ეგერტსონი. გვარები ისლანდიელების ძალიან ცოტა რაოდენობას აქვს. ქორწინების დროს მეუღლეების სახელები არ იცვლება, თუ ცოლი არ გადადის მეუღლის გვარზე - იმ იშვიათ შემთხვევაში თუ მას აქვს გვარი. მომღერალ ბიორკს არ აქვს გვარი, მისი სრული სახელია ბიორკ გუდმუნდსდოტირი, რაც ნიშნავს გუდმუნდის ქალიშვილს. ინფორმაცია ისლანდიური გვარებზე (ისლანდიის იუსტიციის სამინისტრო).
ისლანდიის პასპორტი

ისლანდიის პასპორტს იყენებენ ისლანდიის მოქალაქეები საზღვარგარეთ მოგზაურობის დროს. ისლანდიის პასპორტი ლურჯი ფერისაა, პასპორტის ზემოთა ნაწილში სამ ხაზად წერია:*ÍSLAND — ICELAND — ISLANDE*, შუა ნაწილში გამოსახულია ისლანდიის გერბი, გების ქვემოთ სამ ხაზად წერია *VEGABRÉF — PASSPORT — PASSEPORT*, შემდეგ ბიომეტრიული პასპორტის ლოგო. ისლანდიურ პასპორტში შედის შემდეგი მონაცემები: პასპორტის მეპატრონის ფოტოსურათი ტიპი( პასპორტის) ქვეყნის კოდი (ISL) პასპორტის ნომერი გვარი სახელი მოქალაქეობა სიმაღლე დაბადების თარიღი პირადი ნომერი სქესი დაბადების ადგილი გაცემის თარიღი მოქმედების ვადის ამოწურვის თარიღი სივრცე მანქანურად წაკითხვადი ზონების ისლანდიას აქვს ხელშეკრულებები 146 ქვეყანასთან უვიზოდ მიმოსვლაზე, რაც ნიშნავს, რომ ისლანდიის მოქალაქეებს შეუძლიათ მოგზაურობა 146 ქვეყანაში მოკლევადიანი ვიზიტით, როგორც ტურისტები. ისლანდიის პასპორტი დაარქივებული 2006-09-07 საიტზე Wayback Machine.
სუდურლანდი

სუდურლენდი (ისლ. Suðurland) — ისლანდიის 8 რეგიონიდან ერთ-ერთი, მდებარეობს ქვეყნის სამხრეთ ნაწილში. ფართობი — 24 690 კმ². მოსახლეობის რაოდენობა — 24 176 კაცი. სიმჭიდროვე 0,979 ადამ./კმ². ადმინისტრაციული ცენტრი — ქალაქი სელფოსი. სუდურლენდის რეგიონი ადმინისტრაციულად იყოფა 3 სისლად და 2 «თავისუფალ თემად». სისლები: ვესთურ-სკაფთაფელსსისლა. ფართობი შეადგენს 7701 კმ². ადმინისტრაციუკი ცენტრი — ქალაქი ვიკი რაუნგარვალლასისლა. ფართობი შეადგენს 7971 კმ². ადმინისტრაციუკი ცენტრი — ჰვოლსვიოდლური აურნესსისლა. ფართობი შეადგენს 8287 კმ². ადმინისტრაციუკი ცენტრი — სელფოსი. «თავისუფალი თემები»: ვესთმანნაეიარი. მოსახლეობა 4086 ადამიანი. ფართობი შეადგენს 17 კმ². ადმინისტრაციუკი ცენტრი — ვესთმანნაეიარი Sveitarfélagið Árborg. მოსახლეობა 7922 ადამიანი. ფართობი შეადგენს 158 კმ². ადმინისტრაციუკი ცენტრი — სელფოსი ოფიციალური საიტი
სუდურნესი

სუდურნესი (ისლ. Suðurnes) — რეგიონი ისლანდიაში. სუდურნესი ერთ-ერთი რეგიონია ისლანდიის 8 რეგიონიდან, მდებარეობს ქვეყნის სამხრეთ დასავლეთ ნაწილში. გეოგრაფიული თვალსაზრისით კუნძულ რეიკიანესის დიდი ნაწილი უკავია. რეგიონს დასავლეთით და სამხრეთით ესაზღვრება ატლანტის ოკეანე; აღმოსავლეთით — სუდურლენდის რეგიონი. სუდურნესის ფართობი შეადგენს 829 კმ²-ს. მოსახლეობის რაოდენობა — 21.564 ადამიანს. სიმჭიდროვე 26,35 ადამ./კმ². რეგიონის ცენტრია — კებლავიკი. სუდურნესი ადმინისტრაციულად იყოფა 1 სისლად და 2 თავისუფალ თემად: რეიკიანესბერი. ფართობი — 145 კმ². მოსახლეობის რაოდენობა — 11.928 ადამიანი. ცენტრი — ქალაქი კებლავიკი გრინდავიკი. ფართობი 425 კმ². მოსახლეობის რაოდენობა — 2.697 ადამიანი. ცენტრი — გრინდავიკი. სისლა: გულბრინგუსისლა. ფართობი — 248 კმ². მოსახლეობის რაოდენობა — 4.255 ადამიანი. ცენტრი — ჰაბნარფიორდური. სუდურნესის რეგიონი
გვარი (მრავალმნიშვნელოვანი)

გვარი შეიძლება აღნიშნავდეს: გვარი — დაბადებით ან ქორწინებით მიღებული გვარი — სისხლით ნათესავთა ჯგუფი გვარი — ძირითადი ტაქსონომიური კატეგორია გვარი — ზმნის მორფოლოგიური კატეგორია გვარი — ლიტერატურულ ნაწარმოებთა კლასიფიკაციისას გამოყოფილი უზოგადესი ჯგუფი
იენ სომერჰოლდერი

იენ ჯოსეფ სომერჰოლდერი (დ. 8 დეკემბერი,1978, კოვინგტონი, ლუიზიანა, აშშ) — ამერიკელი მოდელი, მსახიობი და პროდიუსერი. მას კარგად იცნობენ როგორც როგორც ბუნ კარლაილს სერიალიდან დაკარგულები და როგორც დეიმონ სალვატორეს სერიალიდან "ვამპირის დღიურები". დაიბადა ლუიზიანას შტატში. დედამისი ედნა, მასაჟისტ-თერაპევტი, ხოლო მამამისი რობერტ სომერჰოლდერი - მშენებელი. იანი სწავლობდა წმინდა პავლეს კათოლიკურ სკოლაში. ჰყავს ერთი და რობინ სომერჰოლდერი და ძმა ბობ სომერჰოლდერი. მან დაიწყო მოდელის კარიერა 10 წლის ასაკიდან, იგი მალევე გახდა ცნობილი მოდის სახლების სახე როგორიცაა:Dolce & Gabbana, Gucci, Versace, Esprit, Calvin Klein, Guess და სხვა. 17 წლის ასაკში დაიწყო მისი სამსახიობო კარიერა და შეასრულა მისი პირველი როლი სერიალში Young americans. 2004 წელს იგი გამოჩნდა სერიალში დაკარგულები ბუნ კარლაილის როლით, რომელიც კვდება პირველი სეზონის მეოცე ეპიზოდში. მიუხედავად მისი პერსონაჟის სიკვდილისა იგი 7-ჯერ დაბრუნდა სერიალში 2005-2010 წლებში. იგი ასევე მონაწილეობს ფინალურ ეპიზოდში. იენი იყო პირველი მსახიობი რომელიც როლზე დაამტკიცეს და ასევე პირველი პერსონაჟი,რომელიც კვდება. 2009 წელს იენმა ითამაშა მკვლელის როლი ფილმში The Tournament. 2009 წლის ივნისში იენი დაამტკიცეს მთავარი როლზე the cw-ის სერიალში ვამპირის დღიურები, სადაც ის თამაშობს ვაპირ დეიმონ სალვატორს. სერიალის პრემიერას ჰქონდა ყველაზე მაღალი რეიტინგი არხის ისტორიაში. სერიალს დღემდე ყველაზე მაღალი რეიტინგი აქვს the CW-ზე. 2004 წლის იანვრიდან იენი ხვდებოდა ნიკი ჰილტონს (პერის ჰილტონის და). ისინი დაშორდნენ 6 თვის შემდეგ. 2006 წლის გაზაფხულზე ჟურნალმა «US Magazine» გაავრცელა ხმები, რომ მსახიობი ხვდებოდა მეგი გრეისს, რომელიც თამაშობდა შენონის როლს სერიალ დაკარგულებში. თუმცა არცერთ მათგანს ეს ინფორმაცია არ დაუდასტურებია. 2011-2013 წლებში სომერჰოლდერი ხვდებოდა ნინა დობრევს, რომელიც 2009 წელს გაიცნო ვამპირის დღიურების გადაღებებზე. იენ სომერჰოლდერი 2015 წლის 26 აპრილიდან ქორწინებაშია ნიკი რიდთან. 2017 წელს მათ ეყოლათ გოგონა. მსახიობი თავის კოლეგებთან Candice Accola-თან და Michael Trevino-თან ერთად მხარს უჭერს It Gets Better Project, რომლის მიზანია თავიდან აიცილოს თვითმკვლელობა ახალგაზრდებში. იენმა სხვადასხვა ინტერვიუებში და ტვიტერის საშუალებით განაცხადა, რომ დააარსა იენ სომერჰოლდერის ფონდი, რომელიც ასწავლის ხალხს გარემოსა და ცხოველების დაცვას. ვიკისაწყობში არის გვერდი თემაზე: იენ სომერჰოლდერი იენ სომერჰოლდერი კინოფილმების ინტერნეტ-მონაცემთა ბაზაში იენ სომერჰოლდერი Twitter-ზე ↑ Fisher, Kendall (August 10, 2017). „Nikki Reed Gives Birth To Baby Girl With Ian Somerhalder“. Eonline.com. ციტირების თარიღი: 25 აგვისტო, 2017. შეამოწმეთ თარიღის პარამეტრი |access-date=-ში (დახმარება)
სისლა

სისლა (ფარ. Sýsla) — (ისტორიული) ადმინისტრაციული ერთეული სკანდინავიის ქვეყნებში. იმის მიუხედავად, რომ ტერმინი «სისლა» უკვე არ გამოიყენება დანიასა და ნორვეგიაში, ეს ტერმინი გამოიყენება ისლანდიაში და ფარერის კუნძულებზე. ფარერის კუნძულებზე არის ექვსი ისტორიული სისლა: ნოროიარი, ესტუროი, სტრეიმოი, ვოარი, სანდოი, სუვუროი. დღეისთვის სისლა ტექნიკური თვალსაზრისით „საპოლიციო ოლქს“ აღნიშნავს, ტერმინი ასევე ფართოდ გამოიყენება გეოგრაფიული რეგიონის აღსანიშნავად. ადრეულ ხანაში ყოველ სისლას ჰყავდა თავისი თინგი (საკრებულო), სადაც იკრიბებოდა ეგრეთ წოდებული - várting (გაზაფხულის კრება). ისლანდიის ოლქები ისლანდიის რეგიონები [1]
კლასი

კლასი შეიძლება აღნიშნავდეს: კლასი — ცხოველთა და მცენარეთა სისტემატიკაში ერთ-ერთი ძირითადი ტაქსონომიური კატეგორია კლასი — საგანთა ერთობლიობა კლასი — 2008 წლის ფილმი
ეოლური ნალექები

ეოლური ნალექები — ქარით გადატანილი მინერალური ნაწილაკების დაგროვებით წარმოქმნილი ქანები. ეოლური ნალექების წყაროა ფხვიერი ქანები და ქანების გამოფიტვის პროდუქტები. დამახასიათებელია კარგი დახარისხება, წვრილმარცვლოვნება და ერთგავაროვნება დიდ ფართობზე. ეოლური ნალექები ქმნიან რელიეფის ეოლურ ფორმებს (დიუნი, ბარხანები), რომლებიც უმთავრესად წამოიქმნებიან მშრალი და ცხელი ჰავის პირობებში (მაგ., საჰარის, ტაკლა-მაკანის, გობის, ყიზილყუმის, ყარაყუმის უდაბნოებში), თუმცა გვხვდება სხვა ბუნებრივ ზონებშიც. ეოლური წარმოშობისაა ლიოსების უმრავლესობა და ეოლური ქვიშები. საყოველთაოდ არის ვარცლებული მტვერისებრი ეოლური ნალექები. ჩვეულებრივ, ეოლური ნალექები ფორმირდება ზღვიური, დელტური, ალუვიური, პროლუვიური, ტბიური და ფლუვიოგლაციალური გენეზისის ქვიშრობული დანალექების შედეგად. საწყის ქვიშებთან შედარებით, ეოლური ნალექები როგორც წესი, უკეთ არის დახარისხებული, ღარიბია ადვილადწასარეცხი მინერალებით, თუმცა მდიდარია ახლადწარმოქმნილი და მყარი მინერალების მარცვლებით. აქვს მოყვითალო და მოყავისფრო ფერი. დიუნა ბარხანი Сидоренко А. В., Литология и генетическая классификация эоловых отложений, წგნ.: Материалы по генезису и литологии четвертичных отложений (к VI конгрессу ИНКВА), Минск, 1961; Лисицын А. П., Осадкообразование в океанах, М., 1974; Фадеев П. И., Методические рекомендации по изучению и использованию гранулометрии песчаных пород в инженерно-геологических целях, М., 1974; ეოლური პროცესები (ინგლისური)
საქართველოს საგადასახადო კოდექსი

საქართველოს საგადასახადო კოდექსი საქართველოს კონსტიტუციის შესაბამისად განსაზღვრავს საქართველოს საგადასახადო სისტემის ფორმირებისა და ფუნქციონირების ზოგად პრინციპებს, აწესრიგებს საქართველოს ეკონომიკურ საზღვარზე მგზავრის, საქონლისა და სატრანსპორტო საშუალების გადაადგილებასთან დაკავშირებულ სამართლებრივ ურთიერთობებს, სამართლებრივ ურთიერთობაში მონაწილე პირის, გადასახადის გადამხდელისა და უფლებამოსილი ორგანოს სამართლებრივ მდგომარეობას, განსაზღვრავს საგადასახადო სამართალდარღვევის სახეებს, საქართველოს საგადასახადო კანონმდებლობის დარღვევისათვის პასუხისმგებლობას, უფლებამოსილი ორგანოსა და მისი თანამდებობის პირების არამართლზომიერ ქმედებათა გასაჩივრების წესსა და პირობებს, საგადასახადო დავის გადაწყვეტის წესს, არეგულირებს საგადასახადო ვალდებულების შესრულებასთან დაკავშირებულ სამართლებრივ ურთიერთობებს. საქართველოს საგადასახადო კოდექსი დაარქივებული 2013-09-11 საიტზე Wayback Machine. ↑ საქართველოს საგადასახადო კოდექსი, 1-ლი მუხლი
ჩექმებიანი კატა (2011 წლის ფილმი)

ჩექმებიანი კატა (ინგლ. Puss in Boots) — 2011 წლის ამერიკული ანიმაციური ფილმი. ეფუძნება შარლ პეროს ზღაპარს, რომელიც ასევე გამოყენებულია ანიმაციური ფილმების სერია „შრეკში“. მის როლს ახმოვანებს ანტონიო ბანდერასი. ფილმის პროდიუსერები არიან გილერმო დელ ტორო და ენდრიუ ადამსონი, ხოლო რეჟისორი – კრის მილერი. ოფიციალური საიტი „ჩექმებიანი კატა“ — კინოფილმების ინტერნეტ-მონაცემთა ბაზა (ინგლისური) „ჩექმებიანი კატა“ — ანიმაციური ფილმების მონაცემთა დიდ ბაზაში „ჩექმებიანი კატა“ — Rotten Tomatoes „ჩექმებიანი კატა“ — Box Office Mojo-ზე
ერგი (მრავალმნიშვნელოვანი)

ტერმინი ერგი შეიძლება აღნიშნავდეს: ერგი — ენერგიისა და მექანიკური მუშაობის ერთეული ერგი — უმეტესად აფრიკისა და არაბეთის უდაბნოებში გავრცელებული ქვიშიანი მასივების საერთო სახელწოდება
ერგი (გეოგრაფია)

ერგი — უმეტესად აფრიკისა და არაბეთის უდაბნოებში გავრცელებული ქვიშიანი მასივების საერთო სახელწოდება. წარმოიქმნება უმთავრესად რელიეფის დადაბლებულ ადგილებში. სახელწოდება მომდინარეობს არაბული სიტყვისაგან ʿarq (عرق), რომელიც ნიშნავს „დიუნების ველს“. უდიდესია აღმოსავლეთი დიდი ერგი და დასავლეთი დიდი ერგი. უფრო ზუსტად რომ ვთქვათ, ერგი არის უდაბნო ტერიტორია, რომელიც შეიცავს 125 კმ²-ზე მეტ ეოლურ და ქარისმიერ ქვიშებს, სადაც ქვიშა ფარავს ზედაპირის 20%-ზე მეტს. უფრო მცირე ტერიტორიები ცნობილია „დიუნების ველის“ სახელწოდებით. დამახასიათებელია ბარხანების, დიუნების, მფრინავი ქვიშებისა და მლაშობების ერთობლიობა. მოკლებულია ნაწილობრივ ან მთლიანად მცენარეულ საფარს. მსოფლიოს უდიდეს უდაბნოში — საჰარაში გვხვდება მრავალრიცხოვანი ერგები, რომელთაგან აღსანიშნავია: ერგ-შეში და ერგ-ისავანი. ერგი კონცენტრირებულია უმეტესად ორ მხარეში: ჩ.გ. 40° 20° და ს. გ. 20° 40° შორის. ფართოდ არის გავრცელებული ჩრდილოეთ და სამხრეთ აფრიკაში, დასავლეთსა და ცენტრალურ აზიასა და ცეტრალურ ავსტრალიაში. სამხრეთ ამერიკაში ერგი შემოფარგლულია ანდების მთათა სისტემით, თუმცა პერუსა და არგენტინის ჩრდილო-დასავლეთ ნაწილში გვხვდება დიდი ზომის დიუნები. შედარებით მცირე ფართობზე გვხვდება ბრაზილიის ჩრდილო-დასავლეთ სანაპიროზე. არაბეთში ამგვარ წარმონაქმნებს ნეფუდს უწოდებენ, შუა აზიაში — ყუმს. ერგი წარმოადგენს ლანდშაფტის ფორმას, რომელსაც შეიძლება წავაწყდეთ ისეთ პლანეტებზე, სადაც მიმდინარეობს ხანგრძლივი ქარისმიერი ეროზია, რომელსაც საბოლოოდ მოჰყვება ქვიშის წარმოქმნა და დაგროვება. დღეისათვის მზის სისტემაში ერგი გვხვდება სამ ციურ სხეულზე: ვენერაზე, მარსზე და ტიტანზე. ვენერაზე НАСА-მ მიაგნო ასე თუ ისე ორ ერგს: აგლაონისისა (ფართობი 1290 კმ²) და მეშკენეტის (~17,120 კმ²) ზონებში. აღნიშნული დიუნები არათანაბრად არიან განლაგებული. პლანეტა მარსზე არსებობს უზარმაზარო ზომის ერგები, სადაც დიუნები საკმაოდ დიდ ზომებს აღწევენ. 2005 წლის ოქტომბერს მსხვილ დიუნებს მიაგნეს ასევე სატურნის თანამგზავრ ტიტანზე, რომლის წარმონაქმნი დედამიწის იდენტური იყო. ერთ-ერთი ერგი 1497 კმ-ზე იყო გადაჭიმული. ტიტანზე ერგების წარმოშობა დაკავშირებულია უძლიერეს ქარებთან. ერგი — სტატია ენციკლოპედია ბრიტანიკიდან (ინგლისური) ↑ Summary: Sand Seas/Ergs/Dune Fields. Desert Guide. United States Army Corps of Engineers. დაარქივებულია ორიგინალიდან — 2012-04-29. ციტირების თარიღი: 2006-05-18. ↑ Эрг // Большая советская энциклопедия ↑ Parrish, Judith Totman (2001). Interpreting Pre-Quaternary Climate from the Geologic Record. Columbia University Press. p. 166. ↑ Summary: Sand Seas/Ergs/Dune Fields". Desert Guide. United States Army Corps of Engineers ↑ Aeolian Landform ↑ Ахромеев Л.М. Геоморфологический словарь-справочник. БГУ, Брянск, 2002 г., 320 стр., ↑ Stiles, Lori (2006-05-04). "Titan's Seas Are Sand". UA News. University of Arizona. ↑ Greeley, R., et al. (1992), Aeolian features on Venus: Preliminary Magellan results დაარქივებული 2008-06-15 საიტზე Wayback Machine. , J. Geophys. Res., 97(E8), 13,319–13,345. ↑ Britt, Robert Roy. (2003-11-10) Sand Dunes on Mars Reach Dizzying Heights. Space.com. დაარქივებულია ორიგინალიდან — 2004-02-18. ციტირების თარიღი: 2011-06-21. ↑ Stiles, Lori. (2006-05-04) Titan's Seas Are Sand. UA News. University of Arizona.
თინიკაანი

თინიკაანი — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში (ქარჩოხის თემი), მდინარე ქსნის მარჯვენა მხარეს. ზღვის დონიდან 1520 მ, ახალგორიდან 34 კმ. 2002 წლის აღწერის მონაცემებით სოფელში ცხოვრობს 26 კაცი. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ქართული საბჭოთა ენციკლოპედია, ტ. 4, თბ., 1979. — გვ. 683.
თოხთა

თოხთა — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში (ცხრაძმის თემი), მდინარე ცხრაძმულას (ქსნის მარცხენა შენაკადი) ხეობაში. ზღვის დონიდან 1720 მ, ახალგორიდან 25 კმ. 2002 წლის აღწერის მონაცემებით სოფელში ცხოვრობს 13 კაცი. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. სოფელი წყაროებში პირველად მოხსენიებულია XV საუკუნეში. თოხთის აღმოსავლეთით დგას ადრინდელი ფეოდალური ხანის ეკლესია „ქაშვეთი“. სოფლის მიდამოებშია ე.წ. თოხთის, ანუ ქსნის და არაგვის დამაკავშირებელი სამიმოსვლო გადასასვლელი. თოხთიდან ბარის სოფლებში არიან გადასახლებულები ხუციშვილები (მაგ., ოძისში). ქართული საბჭოთა ენციკლოპედია, ტ. 4, თბ., 1979. — გვ. 697. ↑ გვრიტიშვილი დ., ფეოდალერი საქართველოს სოციალური ურთიერთობის ისტორიიდან, თბ.: „სახელგამი“, 1955. — გვ. 76.
იკოთი

იკოთი — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის (ბოლის თემი), მდინარე ქსნის მარცხენა მხარეს. ზღვის დონიდან 960 მ, ახალგორიდან 3 კმ, ქსნიდან (უახლოესი რკინიგზის სადგური) 34 კმ. 2002 წლის აღწერის მონაცემებით სოფელში ცხოვრობს 1089 კაცი. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ქართული საბჭოთა ენციკლოპედია, ტ. 4, თბ., 1979. — გვ. 104-105.